**Ո Ր Ո Շ ՈՒ Մ**

**Կատարողական վարույթը կասեցնելու մասին**

 24.07. 2014թ. ք.Երևան

 ՀՀ ԱՆ ԴԱՀԿ ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող Ռ.Առուստամյանս, ուսումնասիրելով 10.10.2013թ. հարուցված թիվ 01/04-7024/13 կատարողական վարույթի նյութերը.

**Պ Ա Ր Զ Ե Ց Ի**

 ՀՀ Երևան քաղաքի Շենգավիթ վարչական շրջանի ընդհանուր իրավասության դատարանի կողմից 01.07.2011թ. տրված թիվ ԵՇԴ 1258/02/10 կատարողական թերթի համաձայն պետք է Տիգրան Սարգսյանից և <<Վալտի Մոթորս>> ՍՊԸ-ից համապարտության կարգով հօգուտ «Ակբա-Կրեդիտ Ագրիկոլ Բանկ» ՓԲԸ-ի բռնագանձել 28.499 ԱՄՆ դոլար 66 ցենտ, ինչպես նաև 20.10.2010թ.-ից սկսած չվճարված վարկի և տոկոսագումարի վրա հա. 9266 վարկային պայմանագրի 3.2.3 կետով հաշվարկված 0,1% տուժանքը` մինչև պարտքի լրիվ մարումը:

 Տիգրան Սարգսյանից հօգուտ «Ակբա-Կրեդիտ Ագրիկոլ Բանկ» ՓԲԸ-ի բռնագանձել 1.767.967 դրամ, որպես տոկոսագումար և տուժանք, ինչպես նաև 20.10.2010թ.-ից սկսած չվճարված վարկի և տոկոսագումարի վրա հա. 9437 վարկային պայմանագրի 3.2.3 կետով հաշվարկված 0,1% տուժանքը` մինչև պարտքի լրիվ մարումը:

 Տիգրան Սարգսյանից հօգուտ «Ակբա-Կրեդիտ Ագրիկոլ Բանկ» ՓԲԸ-ի բռնագանձել 35.359 դրամ որպես վճարված պետտուրք:

 Տիգրան Սարգսյանից և <<Վալտի Մոթորս>> ՍՊԸ-ից համապարտության կարգով հօգուտ Ակբա-Կրեդիտ Ագրիկոլ Բանկ» ՓԲԸ-ի բռնագանձել 199.466 դրամ որպես վճարված պետական տուրք:

 Պարտապան Տիգրան Սարգսյանի վերաբերյալ ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնում հարուցվել է թվով 8 կատարողական վարույթներ որոնցով ընդհանուր բռնագանձման ենթակա գումարը կազմում է 528.700.000 ՀՀ դրամ, ինչպես նաև բանկային տոկոսները, և կատարողական գործողությունների կատարման ծախս, իսկ պարտապանին սեփականության իրավունքով պատկանող գույքերը բավարար չեն պահանջատերերի պահանջները ամբողջությամբ բավարարելու համար:

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.**

**Ո Ր Ո Շ Ե Ց Ի**

 Կասեցնել 10.10.2013թ. հարուցված թիվ 01/04-7024/13 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 **հարկադիր կատարող Ռ.ԱՌՈՒՍՏԱՄՅԱՆ**